एह् गल्ल बक्खरी ऐ जे शब्द ते अर्थ दी काव्यशास्त्री भूमिका व्याकरण गै प्रस्तुत करदा ऐ। जि’यां के मम्मट ने अपने ग्रन्थ ‘काव्यप्रकाश’ दे पैह्‌ले उल्लास च इस तत्था गी स्पश्ट तौरा पर कबूल कीते दा ऐ जिसदा अर्थ ऐ “ध्वनि दा आधार पैह्‌लो पैहल व्याकरण ने पेश कीता फ्ही उन्दे मत दा पालन करने आह्‌ले होरनें बी। काव्यशास्त्र च शब्द ते अर्थ दी जो विवेचना ऐ ओह् भामें काव्यशास्त्र गी ध्याना च रक्खियै कीती गेदी ऐ, पर उसदी भाशा विज्ञानक म्हत्ता बी घट नेईं ऐ। नज़र भामें कोई बी रखचै पर एह् विशे मुक्क तौरा पर भाशाविज्ञान दा गै फर्क छड़ा इन्ना ऐ जे उस विचार दा संदर्भ काव्य कन्नै जोड़ेआ गेदा।”